49 



Amblystegium-Arteme (undtagen A. uncinatum) ere de al- 

 mindeligste. Som Exempel vil jeg anføre en Myrstrækning 

 paa SkorastaÖur, hvor Mostæppet bestod af følgende Arter: 

 Amblystegium Richardsonii, revolvens, sarmentosum, exannu- 

 latum , uncinatum og stramineum , Hypnum trichoides og 

 nitens, Astrophyllum cinclidioides, Scapania irrigua og Sphag- 

 num teres. 



Tørvdannelser forekomme i de sumpede Engstrækninger 

 almindeligt udbredt. Tørvlagets Mægtighed er fra 2 — 18 Fod 

 og maaske kan det træffes endnu tykkere. Birkestammer 

 findes alle Steder, jeg kjender til, indblandede i Tørvelaget, 

 enten i dets nederste Del eller højere oppe, sædvanligvis i 

 et Lag (af 1—2 Fods Tykkelse); men undertiden findes 

 Birken spredt over hele Tørvmassen. I de øverste Tørvlag 

 har jeg mange Steder truffet Betula nana. I en Dybde af 

 5,5 Fod fandt jeg i Tørv i Vallanes Frø, som Gand. mag. 

 Raunkiær har bestemt som Frø af Menyanthes trifoliata. 



En Undersøgelse af de islandske Tørvdannelser er abso- 

 lut nødvendig og bør sættes i Gang saa hurtigt som muligt. 



I Fljötsdalur har man kun paa eet Sted fundet Tørv- 

 dannelser, og det er ogsaa forstaaeligt , da Hovedmængden 

 af Dalens flade Land er forholdsvis unge Deltadannelser. 



F. Ferskvandsvegetationen. 



I stillestaaende Vand og i Bække, især med en sagte 

 Strøm, findes sædvanlig en monoton Flora, bestaaende af 

 faa Arter; men disse faa Arter forekomme ofte i stor Mængde. 

 I en „flöi" har man ofte en stor Mængde Søer („tjörn") og i 

 Deltalandskaberne ved Floderne findes ofte en Rigdom af 

 smaa Søer og Kanaler (gamle Flodlejer), foruden Pytter. 



De sædvanligt forekommende Planter ere Potamogeton, 

 Myriophyllum , Sparganium, Equisetum limosum, Hippuris 

 vulgaris, Menyanthes trifoliata, Heleocharis palustris, Car ex 

 ampullacea, Callitriche hamulata , Chara, Fontinalis antipy- 



Botanisk Tidsskrift. 20. Bind. 4 



